Komisijos Reglamentas (EB) Nr. 1437/2003
2003 m. rugpjūčio 12 d.
iš dalies pakeičiantis Tarybos reglamento (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių I, II, IIIB ir VI priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. kovo 7 d. Tarybos reglamentą (EB) Nr. 517/94 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Bendrijos importo taisyklės, bendrųjų importo iš tam tikrų trečiųjų šalių taisyklių [1], su paskutiniais pakeitimais, padarytais Reglamentu (EB) Nr. 1309/2002 [2], ypač į jo 28 straipsnį,
kadangi:
(1) dėl pakeitimų, įsigaliojusių 2002 m. rugpjūčio 1 d. Komisijos reglamentu (EB) Nr. 1832/2002 iš dalies pakeičiančiu Tarybos reglamento (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [3], taip pat reikia iš dalies pakeisti Reglamento (EB) Nr. 517/94 I priedą. Siekiant aiškumo reikia pakeisti šį priedą.
(2) 2003 m. vasario 4 d. įsigaliojus naujajai Serbijos ir Juodkalnijos valstybių sąjungos Konstitucinei chartijai, kuria buvusioji "Federacinė Jugoslavijos Respublika" pervadinama "Serbija ir Juodkalnija", Reglamento (EB) Nr. 517/94 II, IIIB ir VI prieduose pageidautina pakeisti šios buvusios Respublikos pavadinimą.
(3) Atitinkamai reikėtų iš dalies pakeisti Reglamentą (EB) Nr. 517/94.
(4) šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 517/94 iš dalies keičiamas taip:
1. I priedas pakeičiamas šio reglamento Priede pateiktu tekstu.
2. Pavadinimas "Federacinė Jugoslavijos Respublika" II, IIIB ir VI prieduose pakeičiamas "Serbija ir Juodkalnija".
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
1 straipsnio 1 punktas taikomas nuo 2003 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 12 d.